PMIndiaData/PMIndiaSum huggingface dataset:
ఎఐఐఎమ్ఎస్ లో కీల‌క ప్రాజెక్టు ల‌ను అంకితం చేసిన ప్ర‌ధాన మంత్రి; మ‌రికొన్ని ప్రాజెక్టుల‌కూ శంకుస్థాప‌న‌

ప్ర‌ధాన మంత్రి శ్రీ న‌రేంద్ర మోదీ న్యూ ఢిల్లీ లోని అఖిల భార‌త వైద్య శాస్త్రాల సంస్థ (ఎఐఐఎమ్ఎస్) లో నేశన‌ల్ సెంట‌ర్ ఫ‌ర్ ఏజింగ్ కు నేడు శంకుస్థాప‌న చేశారు. ఇది వృద్ధుల‌కు మ‌ల్టి- స్పెశాలిటి హెల్త్ కేర్ ను అందిస్తుంది. దీనిలో 200 ప‌డ‌క‌ల‌తో కూడిన జ‌న‌ర‌ల్ వార్డు ఉంటుంది. ఇదే కార్య‌క్ర‌మంలో భాగంగా, 555 ప‌డ‌క‌ల తో కూడిన సూప‌ర్ స్పెషాలిటీ బ్లాకును స‌ఫ్ ద‌ర్ జంగ్ ఆసుప‌త్రి లో ప్ర‌ధాన మంత్రి ప్రారంభించారు. స‌ఫ్ ద‌ర్ జంగ్ ఆసుప‌త్రి లో 500 ప‌డ‌క‌ల తో కూడిన న్యూ ఎమర్జెన్సీ బ్లాకు ను; ఎఐఐఎమ్ఎస్ లో 300 ప‌డ‌క‌ల తో కూడిన ప‌వ‌ర్ గ్రిడ్ విశ్రామ్ స‌ద‌న్ ను మ‌రియు ఎఐఐఎమ్ఎస్, అన్సారీ న‌గ‌ర్ ఇంకా ట్రామా సెంట‌ర్ ల మ‌ధ్య క‌నెక్ష‌న్ మోటార‌బుల్ ట‌న‌ల్ ను కూడా దేశ ప్ర‌జ‌ల‌కు ఆయ‌న అంకితం చేశారు. గ‌డ‌చిన నాలుగు సంవ‌త్స‌రాల‌లో భార‌త‌దేశం లో ప్ర‌జారోగ్య సంర‌క్ష‌ణ‌ కు ఒక కొత్త దిశ‌ను అందించ‌డం జ‌రిగింద‌ని ప్ర‌ధాన మంత్రి అన్నారు. కేంద్ర ప్ర‌భుత్వం ప‌లు విధాన ప‌ర‌మైన జోక్యాల ద్వారా పేద‌లు మ‌రియు మ‌ధ్య‌త‌ర‌గ‌తి ప్ర‌జ‌లు చ‌క్క‌ని ఆరోగ్య సంర‌క్ష‌ణ సేవ‌ల‌ను పొందాల‌న్న ల‌క్ష్యంతో ప‌ని చేస్తోంద‌ని ఆయ‌న చెప్పారు. ప్ర‌స్తుతం ఉన్న‌టువంటి ఆరోగ్య సంర‌క్ష‌ణ సంబంధిత అవ‌స్థాప‌న యొక్క స్థాయి ని పెంపొందిస్తున్న‌ట్లు, అలాగే మంచి ఆరోగ్య సంర‌క్ష‌ణ స‌దుపాయాల‌ను రెండో అంచె, ఇంకా మూడో అంచె న‌గ‌రాల‌కు విస్త‌రిస్తున్న‌ట్లు ఆయ‌న పేర్కొన్నారు. జాతీయ ఆరోగ్య విధానాన్ని గురించి ప్ర‌ధాన మంత్రి ప్ర‌స్తావిస్తూ, త‌క్కువ ఖ‌ర్చు తో కూడిన ఆరోగ్య సంర‌క్ష‌ణ తో పాటు వ్యాధుల నివార‌ణ ప్ర‌భుత్వ కార్యాచ‌ర‌ణ ప‌ట్టిక లో అగ్ర భాగాన ఉన్నట్లు ఆయ‌న తెలిపారు. ఈ ప‌నిలో గ్రామీణాభివృద్ధి మంత్రిత్వ శాఖ, త్రాగు నీరు మ‌రియు పారిశుధ్యం మంత్రిత్వ శాఖ‌, మ‌హిళ‌లు మ‌రియు బాల వికాస్ మంత్రిత్వ శాఖ ల‌తో పాటు, ఆయుష్ మంత్రిత్వ శాఖ.. ఇవ‌న్నీ పాలుపంచుకొంటున్నాయని ఆయ‌న అన్నారు. టిబి ని 2030వ సంవ‌త్స‌రం కల్లా నిర్మూలించాల‌నేది ప్రభుత్వ లక్ష్యం కాగా, అంతకన్నా ముందుగానే 2025 సంవ‌త్స‌రం క‌ల్లా టిబి ని నిర్మూలించాలని భార‌త‌దేశం నిర్దేశించుకొంద‌ని ప్ర‌ధాన మంత్రి తెలిపారు. ఈ కార్యభారాన్ని దేశ వైద్య రంగం సాధించగలదని తాను విశ్వసిస్తున్నానని ఆయన పేర్కొన్నారు.
పది రోజులలో భీమ్ యాప్ యొక్క 10 మిలియన్ డౌన్ లోడ్ ల పట్ల ప్రధాన మంత్రి  హర్షం

10 రోజుల వ్యవధిలో భీమ్ యాప్ యొక్క 10 మిలియన్ కు పైగా డౌన్ లోడ్ లు చోటు చేసుకోవడం పట్ల ప్రధాన మంత్రి శ్రీ నరేంద్ర మోదీ సంతోషం వ్యక్తం చేశారు. “పది రోజులలోనే భీమ్ యాప్ యొక్క 10 మిలియన్ కు పైగా డౌన్ లోడ్ లు జరిగాయని తెలిసి సంతోషంగా ఉంది. లావాదేవీలను భీమ్ యాప్ వేగవంతం మరియు సులభతరం చేసింది. దీంతో ఇది యువతీయువకుల ఆదరణకు నోచుకొంది. వ్యాపారులకు కూడా ఈ యాప్ ప్రయోజనకరమే. మేక్ ఇన్ ఇండియా కు, ఇంకా అవినీతిని మరియు నల్లధనాన్ని అంతమొందించడానికి సాంకేతిక విజ్ఞానాన్ని సమర్థంగా ఎలా వినియోగిస్తున్నారనడానికి భీమ్ యాప్ ఒక చక్కని ఉదాహరణ” అని ప్రధాన మంత్రి అన్నారు.
కొరియా ఓపెన్ సూపర్ సిరీస్ టైటిల్ ను గెలుచుకొన్నందుకు పి.వి. సింధు ను అభినందించిన ప్రధాన మంత్రి

ప్రధాన మంత్రి శ్రీ నరేంద్ర మోదీ బాడ్మింటన్ క్రీడాకారిణి పి.వి. సింధు ను కొరియా ఓపెన్ సూపర్ సిరీస్ టైటిల్ ను గెలుచుకొన్నందుకుగాను అభినందించారు. ‘‘కొరియా ఓపెన్ సూపర్ సిరీస్ లో విజేతగా నిలచినందుకుగాను పి.వి. సింధు కు అభినందనలు. ఆమె సాధించిన విజయాన్ని చూసి భారతదేశం గొప్పగా గర్వపడుతోంది’’ అని ప్రధాన మంత్రి తన సందేశంలో పేర్కొన్నారు.
ఐఎన్ఎస్‌వి తారిణి నావిక సిబ్బందికి శుభాకాంక్ష‌లు తెలిపిన ప్ర‌ధాన మంత్రి

ఇండియ‌న్ నావ‌ల్ సెయిలింగ్ వెసల్ (ఐఎన్ఎస్‌వి) తారిణి ద్వారా ప్ర‌పంచాన్ని చుట్టి వ‌చ్చే సాహస యాత్ర‌కు బయలుదేరి వెళ్ళిన నావిక సిబ్బందితో ప్ర‌ధాన మంత్రి శ్రీ న‌రేంద్ర మోదీ ఈ రోజు ఒక వీడియో కాల్ లో మాట్లాడారు. ఈ సంద‌ర్భంగా దేశ ప్ర‌జ‌ల ప‌క్షాన ఐఎన్ఎస్‌వి తారిణి సిబ్బందికి ప్ర‌ధాన మంత్రి దీపావ‌ళి శుభాకాంక్ష‌లు తెలిపారు. వారు త‌ల‌పెట్టిన యాత్ర విజ‌య‌వంతం కావాల‌ని కూడా ఆయ‌న అభిల‌షించారు. అంత‌క్రితం, ఐఎన్ఎస్‌వి తారిణి నావిక సిబ్బంది ప్రపంచాన్ని సముద్ర మార్గంలో చుట్టివచ్చేందుకు 22,100 నాటిక‌ల్ మైళ్ళ మేర జల యాత్ర జర‌ప త‌ల‌పెట్టిన సంద‌ర్భంగా వారితో 2017 ఆగ‌స్టు 16న ప్ర‌ధాన మంత్రి భేటీ అయ్యారు. ఐఎన్ఎస్‌వి తారిణి ప్ర‌స్తుతం త‌న తొలి మ‌జిలీ అయిన‌టువంటి ఆస్ట్రేలియా లోని ఫ్రీమేంట‌ల్‌ ను స‌మీపిస్తోంది. ఈ బృందం 4770 నాటిక‌ల్ మైళ్ళ‌ను అధిగ‌మించి, 2017 అక్టోబ‌ర్ 22న ఫ్రీమేంట‌ల్‌ కు చేరుకోగ‌ల‌ద‌ని ఆశిస్తున్నారు. నావిక సిబ్బందిలోని ఇద్ద‌రు స‌భ్యురాళ్ళు లెఫ్టెనంట్ క‌మాండ‌ర్ వ‌ర్తిక జోషి కి మ‌రియు లెఫ్టెనంట్ పాయ‌ల్ గుప్త‌ కు త్వ‌ర‌లో వారు పుట్టిన రోజు జ‌రుపుకోనున్న సంద‌ర్భంగా వారికి జ‌న్మ‌దిన శుభాకాంక్ష‌ల‌ను ప్ర‌ధాన మంత్రి ముందుగానే తెలియ‌జేశారు.
జార్జ్ ఫెర్నాండెజ్ గారి క‌న్నుమూత ప‌ట్ల సంతాపం తెలిపిన‌ ప్ర‌ధాన మంత్రి

శ్రీ జార్జ్ ఫెర్నాండెజ్ క‌న్నుమూత ప‌ట్ల‌ ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్యక్తం చేశారు. ప్రధాన మంత్రి ఒక సందేశం లో “భార‌త‌దేశ రాజ‌కీయ నాయ‌క‌త్వం లో శ్రేష్ఠ‌త్వాని కి జార్జ్ సాహ‌బ్ ప్రాతినిధ్యం వహించారు. నిష్కాపట్యం తో, నిర్భయత్వం, ముక్కుసూటి తనం మ‌రియు దూర‌దృష్టి కలిగిన వ్య‌క్తి అయిన ఆయ‌న మన దేశాని కి విలువైన తోడ్పాటు ను అందించారు. పేద‌ల మ‌రియు ఆద‌ర‌ణ నోచుకోని వ‌ర్గాల హ‌క్కుల కోసం అత్యంత ప్ర‌భావశీలమైన వాణి ని వినిపించిన వారిలో ఆయ‌న కూడా ఒక‌రు. ఆయ‌న మ‌ర‌ణం తో దుఃఖితుడినయ్యాను. శ్రీ జార్జ్ ఫెర్నాండెజ్ ను గురించి మ‌నం మననం చేసుకొన్న‌ప్పుడు, న్యాయం కోసం తీవ్ర పోరు సల్పిన కార్మిక సంఘ నాయ‌కుడి ని, శక్తిశాలులైన రాజ‌కీయ నాయ‌కుల పై ఎన్నికల రంగం లో పైచేయి ని సాధించగల నేత ను, దార్శ‌నిక‌త క‌లిగినటువంటి రైల్వే మంత్రి నే కాకుండా భార‌త‌దేశాన్ని భ‌ద్ర‌మైంది గా, బ‌ల‌మైంది గా మార్చినటువంటి ఒక గొప్ప ర‌క్ష‌ణ మంత్రి ని మ‌నం గుర్తు కు తెచ్చుకొంటాం. ప్ర‌జా జీవ‌నం లో గడిపిన సుదీర్ఘ కాలం లో, జార్జ్ సాహ‌బ్ ఎన్న‌డూ త‌న రాజ‌కీయ సైద్ధాంతికత నుండి మడమ తిప్పి ఎరుగరు. అత్య‌వ‌స‌ర ప‌రిస్థితి కి ఆయన ఎదురొడ్డి నిలచారు. ఆయ‌న బోళా త‌నం, ఇంకా అణకువ లు ప్ర‌శంసపాత్రమైనటువంటివి. ఆయ‌న కుటుంబ స‌భ్యుల, మిత్రుల, ఇంకా శోకిస్తున్న ల‌క్ష‌లాది ప్ర‌జ‌ల యొక్క మ‌నోభావాల తో నేను మ‌మేకమవుతున్నాను. ఆయ‌న ఆత్మ కు శాంతి ల‌భించుగాక’’ అని పేర్కొన్నారు.
వీర్ సావర్ కర్ కు ఆయన జయంతి నాడు శ్రద్ధాంజలి ని అర్పించిన ప్ర‌ధాన మంత్రి

వీర్ సావర్ కర్ కు ఆయన జయంతి సందర్భం లో ప్ర‌ధాన మంత్రి శ్రీ న‌రేంద్ర మోదీ శ్రద్ధాంజలి ని అర్పించారు. ‘‘సాహసికుడు వీర్ సావర్ కర్ కు ఆయన జయంతి నాడు నేను ప్రణామాన్ని ఆచరిస్తున్నాను. ఆయన కనబరచినటువంటి ధైర్యానికి గాను, స్వాతంత్ర్య సమరం లో చేరేందుకు ఇతరుల కు అనేక మంది కి ప్రేరణ ను అందించినందుకు గాను మరియు సామాజిక సంస్కరణ ల మహత్వాన్ని చాటినందుకు గాను మనం ఆయన ను స్మరించుకొంటూ ఉంటాము’’ అని ఒక సందేశం లో ప్రధాన మంత్రి పేర్కొన్నారు.
బ్రిటన్ మహారాణికి ప్రధాని శ్రీ నరేంద్ర మోదీ బహుమతుల సమర్పణ

బ్రిటన్ రాణికి ప్రధాని శ్రీ నరేంద్ర మోదీ పలు విలువైన బహుమతుల్ని బహూకరించారు. 1961 సంవత్సరంలో జనవరి, ఫ్రిబ్రవరి నెలల్లో బ్రిటన్ మహారాణి తన మొట్ట మొదటి భారతీయ పర్యటన చేశారు. ఆ సమయంలో ఆమె న్యూఢిల్లీలో గణతంత్ర దినోత్సవ వేడుకలకు ముఖ్య అతిథిగా హాజరయ్యారు. పర్యటన సందర్భంగా తీసిన పలు ఛాయా చిత్రాలను ప్రధాని శ్రీ నరేంద్ర మోదీ బ్రిటన్ మహారాణికి బహూకరించారు. ఈ పర్యటనలో బ్రిటన్ మహారాణి భారతదేశంలోని పలు ప్రధాన నగరాలను సందర్శించారు. వారణాసి, అహమ్మదాబాద్, జైపూర్, ఉదయపూర్, కొల్ కతా, ముంబయి, బెంగళూరు, చెన్నై సహా మరికొన్ని నగరాలలో కూడా పర్యటించారు. ప్రధాని బహూకరించిన ఛాయాచిత్రాల వివరాలు ఇలా ఉన్నాయి. మొదటి ఫోటో 1961, జనవరి 31న తీసినది. అహమ్మదాబాద్ లోని సబర్మతి ఆశ్రమాన్నిసందర్శించిన సందర్భంలో తీశారు. మహాత్మాగాంధీ 13 వ వర్ధంతి కార్యక్రమం తర్వాతి రోజున ఈ ఫోటోను తీశారు. రెండవ ఫోటోను ఫిబ్రవరి 19న చెన్నైలో తీశారు. అప్పటి మద్రాసు రాష్ట్ర ప్రభుత్వం మహారాణి గౌరవార్థం ఏర్పాటు చేసిన ఆహ్వాన కార్యక్రమ సందర్భంగా దీన్ని తీశారు. డ్యూక్ ఆఫ్ యార్క్ హెచ్.ఆర్.హెచ్. ప్రిన్స్ శ్రీ ఆండ్రూ మొదటి జన్మదినోత్సవాన్ని పురస్కరించుకొని మద్రాసు ప్రభుత్వం బ్రిటన్ మహారాణికి కేకును బహూకరించింది. ఆ కేకును మహారాణి కట్ చేస్తున్నప్పటి ఫోటోనే ఇది. ఇక మూడో ఫోటో విషయానికి వస్తే, దీన్ని 1961 ఫ్రిబ్రవరి 25న తీశారు. వారణాసిలో తీశారు నందేసర్ మహల్ నుంచి బలువా ఘాట్ వరకు ఏర్పాటు చేసిన ఊరేగింపు కార్యక్రమంలో ఏనుగుపై మహారాణి సవారీ చేస్తున్నప్పుడు ఈ ఫోటోను తీశారు. ప్రస్తుతం వారణాసి లోక్ సభ నియోజకవర్గానికి ప్రధాని శ్రీ నరేంద్ర మోదీ ప్రాతినిధ్యం వహిస్తున్నారు. ఇక నాలుగో ఫోటోను 1961 ఫిబ్రవరి 24న ట్రాంబేలోని అణు ఇంధన కేంద్రాన్ని సందర్శించినప్పుడు తీశారు. ఈ ఫోటోలతోపాటు మరికొ్ని అరుదైన బహుమతుల్ని ప్రధాని శ్రీ నరేంద్ర మోదీ బ్రిటన్ మహారాణికి బహుకరించారు. పశ్చిమ బెంగాల్ మకాయ్బరి టీ ఎస్టేట్ లో తయారైన డార్జిలింగ్ టీ ప్యాకెట్లను (ఇక్కడ తయారయ్యే టీ పొడి అవార్డు పొందింది) , జమ్మూ కశ్మీర్ లో తయారైన నాణ్యమైన సేంద్రీయ తేనె, వారణాసి ప్రత్యేకతను చాటే తన్ చోయీ శాలువాలను బహుకరించారు.
యునైటెడ్ కింగ్‌డ‌మ్ కు చెందిన ఫైనాన్శియ‌ల్ కండ‌క్ట్ ఆథారిటి (ఎఫ్‌సిఎ)కు మ‌రియు ఎస్‌ఇబిఐ కి మ‌ధ్య సంత‌కాలైన యూరోపియ‌న్ యూనియ‌న్ ఆల్ట‌ర్నేటివ్ ఇన్‌ వెస్ట్‌ మంట్ ఫండ్ మేనేజ‌ర్స్ డైరెక్టివ్‌ (ఎఐఎఫ్ఎమ్‌డి)ని ప్రస్తుత పరిస్థితి కి అనుగుణంగా సవరించడానికి ఆమోదం తెలిపిన మంత్రిమండ‌లి

యునైటెడ్ కింగ్‌డ‌మ్ కు చెందిన ఫైనాన్శియ‌ల్ కండ‌క్ట్ ఆథారిటి (ఎఫ్‌సిఎ)కు మ‌రియు సెక్యూరిటీస్ ఎండ్ ఎక్చేంజ్ బోర్డ్ ఆఫ్ ఇండియా (ఎస్‌ఇబిఐ) కి మ‌ధ్య సంత‌కాలైన యూరోపియ‌న్ యూనియ‌న్ ఆల్ట‌ర్నేటివ్ ఇన్‌ వెస్ట్‌మంట్ ఫండ్ మేనేజ‌ర్స్ డైరెక్టివ్‌ (ఎఐఎప్ఎమ్‌డి)ని ప్రస్తుత పరిస్థితి కి అనుగుణంగా సవరించాలనే ప్ర‌తిపాద‌న కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగి న కేంద్ర మంత్రివ‌ర్గ స‌మావేశం ఆమోదం తెలిపింది. యుకె 2020వ సంవ‌త్స‌రం జ‌న‌వ‌రి 31వ తేదీ న యూరోపియ‌న్ యూనియ‌న్ నుండి నిష్క్ర‌మించిన ద‌రిమిలా ఈ చొర‌వ ను తీసుకోవ‌ల‌సి వ‌చ్చింది. ప్ర‌ధాన ప్ర‌భావం ఇయు నుండి యుకె 2020వ సంవ‌త్స‌రం జ‌న‌వ‌రి 31వ తేదీ న బ‌య‌ట‌కు వ‌చ్చింది. యూరోపియ‌న్ యూనియ‌న్ నుండి యుకె నిష్క్ర‌మించే (బ్రెగ్జిట్) తేదీ క‌న్నా ముందు స‌వ‌రించిన‌టువంటి అవ‌గాహ‌న పూర్వ‌క ఒప్పంద ప‌త్రం ఎంఒయు పై సంత‌కం చేయ‌క‌పోయిన‌ట్ల‌యితే ఎటువంటి తాత్కాలిక చ‌ర్య‌ల కు అవ‌కాశం ల‌భించ‌దు అంటూ ఎస్ఇబిఐ దృష్టి కి యుకె తీసుకువస్తూ సాధ్య‌మైనంత త్వ‌ర‌గా ఒక ఎంఒయు ను స‌రిక్రొత్త గా కుదుర్చుకోవాల‌ని అభ్య‌ర్ధించింది. అందువల్ల, ఈ ప్ర‌తిపాద‌న భార‌త‌దేశం లో ఉద్యోగ క‌ల్ప‌న పై ఎటువంటి ప్ర‌భావాన్నిచూపుతుందని గాని, భార‌త‌దేశం లో ఉద్యోగ క‌ల్ప‌న పై ఎటువంటి ప్రభావాన్ని కల్పించడానికి ఉద్దేశించింది గాని కాదు అని భావిస్తున్నారు.
ఉత్తరకాశీ పర్వతారోహణ యాత్రలో హిమపాతంతో ‘ఎన్ఐఎం’ బృందం మృతిపై ప్రధానమంత్రి సంతాపం

ఉత్తరకాశీ పర్వతారోహణ యాత్రలో హిమపాతం ఫలితంగా నెహ్రూ ఇన్‌స్టిట్యూట్‌ ఆఫ్‌ మౌంటెనీరింగ్‌ (ఎన్‌ఐఎం) బృందం ప్రాణాలు కోల్పోవడంపై ప్రధానమంత్రి శ్రీ నరేంద్ర మోదీ సంతాపం తెలిపారు. అక్కడ రక్షణ-సహాయ చర్యలు కొనసాగుతున్నాయని, పరిస్థితిని అధికారులు జాగ్రత్తగా పరిశీలిస్తున్నారని ఆయన తెలిపారు. ఈ మేరకు ప్రధానమంత్రి కార్యాలయం ఒక ట్వీట్ ద్వారా పంపిన సందేశంలో; “ఎన్‌ఐఎం బృందం ఉత్తరకాశీ పర్వతారోహణ యాత్ర సందర్భంగా ప్రాణనష్టం సంభవించడం నన్నెంతో కలచివేసింది. మృతుల కుటుంబాలకు నా ప్రగాఢ సంతాపం తెలియజేస్తున్నాను. ఆ ప్రాంతంలో రక్షణ-సహాయ చర్యలు కొనసాగుతున్నాయి. పరిస్థితిని ఉన్నతాధికారులు జాగ్రత్తగా పర్యవేక్షిస్తున్నారు” అని ప్రధాని పేర్కొన్నట్లు తెలిపింది.
శ్రీ‌శ్రీ‌శ్రీ శివ‌కుమార్ స్వామి జ‌యంతి సంద‌ర్భంగా  ఆయ‌న‌కు నివాళుల‌ర్పించిన ప్ర‌ధాన‌మంత్రి

ప్ర‌ధాన‌మంత్రి శ్రీ న‌రేంద్ర మోదీ , శ్రీ‌శ్రీ‌శ్రీ శివ‌కుమ‌ర స్వామి జ‌యంతి సంద‌ర్భంగా ఆయ‌న‌కు నివాళుల‌ర్పించారు. శ్రీ‌శ్రీ‌శ్రీ శివ‌కుమార స్వామికి ఆయ‌న జ‌యంతి సంద‌ర్భంగా నివాళులు. స‌మాజానికి ఆయ‌న చేసిన సేవ‌లు ప్రేర‌ణ గా నిలుస్తాయ‌ని ప్ర‌ధాన‌మంత్రి అన్నారు.లుస్తాయ‌ని ప్ర‌ధాన‌మంత్రి అన్నారు.
రేపు కేర‌ళ‌, త‌మిళ నాడు ల‌లో ప‌ర్య‌టించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ రేపు.. అంటే, 2016 ఫిబ్ర‌వ‌రి 2న కేర‌ళ‌, త‌మిళ నాడు ల‌లో ప‌ర్యటించ‌నున్నారు. ప్ర‌ధాన మంత్రి కోజికోడ్ కు చేరుకొని, అక్క‌డ ప్ర‌పంచ మూడో ఆయుర్వేద ఉత్స‌వ కార్య‌క్ర‌మాన్ని ఉద్దేశించి ప్ర‌సంగిస్తారు. ప్ర‌ధాన మంత్రి కోయంబ‌త్తూరులో ఈఎస్ఐసీ వైద్య క‌ళాశాల‌ మ‌రియు ఆసుప‌త్రి భ‌వ‌నాన్ని ప్రారంభించి, దానిని త‌మిళ నాడు ప్ర‌భుత్వానికి అప్ప‌గిస్తారు.
టిటి విజేత శ్రీ విశ్వ దీన్ దయాళన్ మృతి పట్ల సంతాపాన్ని వ్యక్తం చేసినప్రధాన మంత్రి

టిటి విజేత శ్రీ విశ్వ దీన్ దయాళన్ మృతి కి ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. శ్రీ విశ్వ దీన్ దయాళన్ ను తోటి క్రీడాకారులు అభిమానించేవారు, ఆయన అనేక పోటీల లో చాలా చక్కగా రాణించారు అని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘టిటి విజేత శ్రీ విశ్వ దీన్ దయాళన్ మరణం దిగ్భ్రాంతికరం, దుఃఖదాయకమూను. తోటి క్రీడాకారులు ఆయన ను అభిమానించే వారు. ఆయన అనేక పోటీల లో చాలా చక్కగా రాణించారు. ఈ దుఃఖ ఘడియ లో ఆయన కుటుంబాని కి మరియు ఆయన స్నేహితుల కు కలిగిన శోకం లో నేను సైతం పాలుపంచుకొంటున్నాను. ఓం శాంతి.’’ అని పేర్కొన్నారు.
శ్రీ రబీంద్రనాథ్ టాగోర్ జయంతి సందర్భంగా ఆయనకు నివాళులు అర్పించిన ప్రధాన మంత్రి

ప్రధాన మంత్రి శ్రీ నరేంద్ర మోదీ గురుదేవ్ శ్రీ రబీంద్రనాథ్ టాగోర్ జయంతి నాడు ఆయనకు నివాళులు అర్పించారు. “గురుదేవులు శ్రీ టాగోర్ ను, ఆయన శక్తిమంతమైన ఆలోచనలు మరియు స్వాతంత్ర్య ఉద్యమానికి ఆయన అందించిన సేవల రీత్యా సదా స్మరించుకొంటూ ఉంటాం. ఆయన జయంతి నాడు ఆయనకు ఇవే నా నివాళులు” అని ప్రధాన మంత్రి తన సందేశంలో పేర్కొన్నారు.
క‌శ్మీర్ లోని పుల్‌వామా లో సిఆర్‌పిఎఫ్ సిబ్బంది పై జ‌రిగిన దాడి ని ఖండించిన ప్ర‌ధాన మంత్రి

క‌శ్మీర్ లోని పుల్‌వామా లో సిఆర్‌పిఎఫ్ సిబ్బంది పై జ‌రిగిన దాడి ని ప్ర‌ధాన మంత్రి శ్రీ న‌రేంద్ర మోదీ ఖండించారు. “పుల్‌వామా లో సిఆర్‌పిఎఫ్ సిబ్బంది పై దాడి ఘటన అత్యంత గ‌ర్హ‌నీయం. నేను ఈ పిరికి చేష్ట ను తీవ్రం గా ఖండిస్తున్నాను. సాహసవంతులైన మన భ‌ద్ర‌త సిబ్బంది యొక్క త్యాగాలు వ్య‌ర్థం కాకూడ‌దు. యావ‌త్తు దేశంసాహసులైనటువంటి అమ‌ర‌ వీరుల కుటుంబ స‌భ్యుల వెన్నంటి నిలుస్తుంది. ఈ ఘ‌ట‌న లో గాయ‌ప‌డ్డ వారు శీఘ్రం గా కోలుకోవాల‌ని నేను కోరుకుంటున్నాను” అని ఒక సందేశం లో ప్ర‌ధాన మంత్రి పేర్కొన్నారు.
హిమపాతం కారణంగా అఫ్గానిస్తాన్ లో ప్రాణ నష్టం వాటిల్లడం పట్ల ప్ర‌ధాన మంత్రి సంతాపం తెలిపారు

ప్ర‌ధాన మంత్రి శ్రీ న‌రేంద్ర మోదీ హిమపాతం కారణంగా అఫ్గానిస్తాన్ లో ప్రాణ నష్టం వాటిల్లడం పట్ల సంతాపాన్ని వ్యక్తం చేశారు. “మంచు చరియలు విరిగిపడ్డ కారణంగా అఫ్గానిస్తాన్ లో ప్రాణ నష్టం వాటిల్లడం పట్ల నేను ప్రగాఢ సంతాపం తెలియజేస్తున్నాను. సాధ్యమైనంత మేరకు ఏ విధమైన సహాయం చేయడానికైనా భారతదేశం సంసిద్ధంగా ఉంది” అని ప్రధాన మంత్రి తన సందేశంలో పేర్కొన్నారు.
స్టాట్యూ ఆఫ్ యూనిటీ’ని నిర్మించినందుకు ప్ర‌ధాన మంత్రి ని ప్ర‌శంసించిన పూర్వ ప్ర‌ధాని శ్రీ హెచ్‌.డి. దేవె గౌడ‌

ప్రపంచం లో అతి ఎత్త‌యిన విగ్ర‌హాన్ని స‌ర్ దార్ వ‌ల్ల‌భ్ భాయి ప‌టేల్ కు గుర్తు గా గుజ‌రాత్ లో నిర్మించినందుకుగాను ప్ర‌ధాన మంత్రి శ్రీ న‌రేంద్ర మోదీ ని పూర్వ ప్ర‌ధాని శ్రీ హెచ్‌.డి. దెవె గౌడ ప్ర‌శంసించారు. స‌ర్ దార్ వ‌ల్ల‌భ్ భాయి ప‌టేల్ స్మృతి చిహ్నాన్ని ఆయ‌న స్వ‌స్థ‌లమైన గుజరాత్ లోని నాదియాడ్ లో ఇదివరకే నిర్మించ‌డమైంద‌ని, అలాగే అహ‌మ‌దాబాద్ విమానాశ్ర‌యం పేరు ను మార్చి స‌ర్ దార్ వ‌ల్ల‌భ్ భాయి ప‌టేల్ అంత‌ర్జాతీయ విమానాశ్ర‌యం గా పున‌ర్ నామ‌క‌ర‌ణం చేయ‌డ‌ం జరిగింద‌ని శ్రీ దేవె గౌడ గుర్తు చేశారు. భార‌త‌దేశపు ఉక్కు మ‌నిషి కి ప్ర‌పంచం లో కెల్లా అతి ఎత్త‌యిన విగ్ర‌హాన్ని నిర్మించ‌డం ద్వారా ఈ కార్యాల కు ఒక త‌ర్క‌బ‌ద్ధ‌మైన‌టువంటి ముగింపు ను ఇచ్చిన‌ట్ల‌యింది అని ఆయ‌న పేర్కొన్నారు. స‌ర్ దార్ వ‌ల్ల‌భ్ భాయి ప‌టేల్ విగ్ర‌హాన్ని మ‌రింత ఎక్కువ ఆక‌ర్ష‌ణీయం గా మ‌ల‌చ‌డం తో పాటు దీని ని అచ్చమైన స్వదేశీ రీతి న తీర్చిదిద్దడం తో ఈ ప్రాంతాల ను సంద‌ర్శించడానికి ప్ర‌పంచ‌ం నలు మూలల నుండి ప్ర‌జ‌లు తరలి వస్తున్నారని, ఇటు స్టాట్యూ ఆఫ్ యూనిటీ ని, అటు స‌ర్ దార్ స‌రోవ‌ర్ ఆన‌క‌ట్ట ను.. ఈ రెండిటి సుందరత్వాన్ని ఆస్వాదిస్తున్నార‌ని శ్రీ దేవె గౌడ అన్నారు. పూర్వ ప్ర‌ధాని శ్రీ హెచ్‌.డి. దేవె గౌడ స్టాట్యూ ఆప్ యూనిటీ ని చూడడం పట్ల ప్ర‌ధాన మంత్రి శ్రీ న‌రేంద్ర మోదీ సంతోషాన్ని వ్య‌క్తం చేశారు.
శ్రీ చో రామస్వామి మరణం పట్ల సంతాపం తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ శ్రీ చో రామస్వామి మరణం పట్ల సంతాపం తెలిపారు. “చో రామస్వామిది బహుళ పార్శ్వాలు కలిగిన వ్యక్తిత్వం, శిఖర సమానమైన మేధో సంపత్తి మూర్తీభవించిన వారు. ఆయన గొప్ప జాతీయతావాదే కాకుండా నిర్భయంగా గళమెత్తే మాన్యులు, ప్రశంసలకు నోచుకొన్న వారు కూడా. అన్నింటికీ మించి, చో రామస్వామి ప్రియ మిత్రుడుగా మెలగారు. ఆయన వార్షిక పాఠక జన సమావేశానికి నేను హాజరయ్యాను. ఆ సమావేశాలు అపూర్వమైన రీతిలో సంపాదకుడు, పఠితల మధ్య సమన్వయాన్ని కలిగించేవి. చో రామస్వామి అంతర్ దృష్టిని, సూక్ష్మ బుద్దిని కలిగిన వారు, నిర్మొగమాటస్తుడు. ఆయన మరణం దు:ఖం కలిగిస్తోంది. ఆయన కుటుంబానికి, అసంఖ్యాకంగా ఉన్న తుగ్లక్ పాఠకలోకానికి సంతాపం తెలియజేస్తున్నాను” అని ప్రధాన మంత్రి తన సందేశంలో పేర్కొన్నారు.
‘‘తక్కువ ఖర్చు తో కూడిన సౌర విద్యుత్తు ఉత్పాదన సంబంధ సామర్ధ్య నిర్మాణం లో ప్రవాసి భారతీయుల పాత్ర‌’’ అంశం పై ఏర్పాటైన ప్రవాసి భారతీయ మండలి సభ్యులతో ప్ర‌ధాన మంత్రి భేటీ

‘‘తక్కువ ఖర్చు తో కూడిన సౌర విద్యుత్తు ఉత్పాదన సంబంధ సామర్ధ్య నిర్మాణం లో ప్రవాసి భారతీయులు పోషించ‌వ‌ల‌సిన పాత్ర‌’’ అనే అంశంపై ఏర్పాటైన ప్రవాసి భారతీయ మండలి సభ్యులు ప్ర‌ధాన మంత్రి శ్రీ న‌రేంద్ర మోదీ తో ఈ రోజు సమావేశమయ్యారు. ప్రవాసి భారతీయులు మరియు భారతదేశంలోని ప్ర‌ముఖ నిపుణులు, విద్యావేత్త‌లు, నూత‌న ఆవిష్క‌ర్త‌లు, పారిశ్రామిక‌వేత్త‌ల‌ తో పాటు న‌వ పారిశ్రామికులు ఈ మండ‌లి లో స‌భ్యులుగా ఉన్నారు. వారు గ‌త రెండు రోజులుగా తాము త‌దుప‌రి త‌రానికి చెందిన సౌర సాంకేతిక‌త‌లు, సౌర శ‌క్తి నిల్వ‌, మైక్రోగ్రిడ్ సొల్యూశన్స్, ఆఫ్‌-గ్రిడ్‌ సొల్యూశన్స్ తో పాటు నవీక‌ర‌ణ యోగ్య శ‌క్తి రంగం లో ఆర్థిక స‌హాయానికి సంబంధించిన కొత్త కొత్త ఐచ్ఛికాలు వంటి రంగాలపై జ‌రిపినటువంటి చ‌ర్చ‌ల తాలూకు ఫ‌లితాల‌ను ఈ సంద‌ర్భంగా ప్ర‌ధాన మంత్రి దృష్టి కి తీసుకువ‌చ్చారు. ఆచ‌ర‌ణాత్మ‌క‌మైన సిఫారసులతో ముందుకురావడాన్ని ప్ర‌ధాన మంత్రి స్వాగతించారు. ఈ నిపుణుల అభిప్రాయాల‌కు విధాన రూప‌క‌ల్ప‌న‌ లో త‌గు స్థానాన్ని క‌ల్పించాలంటూ విదేశీ వ్య‌వ‌హారాల మంత్రిత్వ శాఖ ను, నూత‌న మరియు న‌వీక‌ర‌ణ‌ యోగ్య శ‌క్తి మంత్రిత్వ శాఖ‌ ను ఆయన ఆదేశించారు.
పండిత్ మదన్ మోహన్ మాలవీయ కు ఆయన జయంతి నాడు నివాళులు అర్పించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ పండిత్ మదన్ మోహన్ మాలవీయ కు ఆయన జయంతి నాడు నివాళులు అర్పించారు. “మహామనా పండిత్ మదన్ మోహన్ మాలవీయ కు ఆయన జయంతి నాడు నేను నమస్కరిస్తున్నాను. ఆయన భారతదేశ చరిత్రలో చెరపరాని కృషి చేశారు” అని ప్రధాన మంత్రి శ్రీ న‌రేంద్ర మోదీ అన్నారు.
రేపటి రోజు న యుఎన్‌సిసిడి తాలూకు సిఒపి14 ను ఉద్దేశించి  ప్ర‌సంగించ‌నున్న ప్ర‌ధాన మంత్రి శ్రీ న‌రేంద్ర మోదీ

భార‌త‌దేశ ప్ర‌ధాన మంత్రి శ్రీ న‌రేంద్ర మోదీ యుఎన్ క‌న్వెన్శన్ టు కంబాట్ డెజర్టిఫికేశన్ (యుఎన్‌సిసిడి) యొక్క 14వ కాన్ఫ‌రెన్స్ ఆఫ్ పార్టీస్ (సిఒపి14) ఉన్న‌త స్థాయి సెగ్ మంట్ ను ఉద్దేశించి రేప‌టి రోజు న ప్ర‌సంగించ‌నున్నారు. ఈ స‌మ్మేళనాన్ని ఉత్త‌ర్ ప్ర‌దేశ్ లోని గ్రేట‌ర్ నోయెడా లో నిర్వ‌హిస్తున్నారు. సిఒపి అధ్య‌క్ష బాధ్య‌తల‌ ను రెండు సంవ‌త్స‌రాల పాటు నిర్వ‌హించ‌డం కోసం చైనా నుండి ఈ బాధ్య‌త‌ల ను భార‌త‌దేశం స్వీక‌రించిన త‌రుణం లో ఈ స‌మ్మేళనాన్ని నిర్వహిస్తున్నారు. ప‌ర్యావ‌ర‌ణాని కి సంబంధించిన అంశాల పై, ప్ర‌త్యేకించి భూమి నిర్వ‌హ‌ణ కు సంబంధించిన అంశం పై ప్ర‌పంచాని కి ఒక సందేశాన్ని ఇది ఇవ్వ‌నుంది. భార‌త‌దేశం ఇప్ప‌టికే జ‌ల‌ వాయు ప‌రివ‌ర్త‌న పై, జీవ వైవిధ్యం పై, ఇంకా భూమి నిర్వ‌హ‌ణ పై జ‌రిగిన మూడు సిఒపి రియో క‌న్వెన్శన్ ల‌కు ఆతిథ్యాన్ని ఇవ్వ‌డం గ‌మ‌నార్హం. ఈ స‌మ్మేళనాని కి 197 ప‌క్షాల కు చెందిన మంత్రులు, ప్ర‌భుత్వ ప్ర‌తినిధులు, అంత‌ర్ ప్ర‌భుత్వ సంస్థ‌ల, ఇంకా ప్ర‌భుత్వేత‌ర సంస్థ‌ ల ప్ర‌తినిధులు, శాస్త్రవేత్త‌లు, మ‌హిళ‌లు, యువ‌త సహా సుమారు 7,200 మంది ప్ర‌తినిధులు హాజ‌రు అవుతార‌ని అంచ‌నా వేయ‌డ‌ం జరిగింది. వారు ప్ర‌పంచ‌ం అంతటా భూమి వినియోగ విధానాల ను ప‌టిష్టం చేసే చ‌ర్య‌ల తో పాటు దుర్భిక్షాలు, ఇసుక తుఫాను లు, ధూళి- దుమ్ము తుఫాను లు, బలవంతపు వ‌ల‌స‌ లు వంటి స‌మ‌స్య‌ల ప‌రిష్కారానికి సంబంధించిన దాదాపు 30 నిర్ణ‌యాల ను కూడా తీసుకోనున్నారు.
నువాఖాయీ జుహార్ సందర్భంగా ఒడిశా ప్రజలకు ప్రధాన మంత్రి శుభాకాంక్షలు

ప్ర‌ధాన మంత్రి శ్రీ న‌రేంద్ర మోదీ ఒడిశా ప్రజలకు వ్యవసాయిక పర్వదినమైన నువాఖాయీ జుహార్ సందర్భంగా శుభాకాంక్షలు తెలిపారు. “నువాఖాయీ జుహార్. ఈ ప్రత్యేక పండుగ నాడు ఒడిశా ప్రజలకు శుభాకాంక్షలు. ఈ పండుగ వ్యవసాయదారుల జీవనంలో మరింత సమృద్ధి ని ప్రసాదించాలి గాక” అని ప్రధాన మంత్రి తమ సందేశంలో పేర్కొన్నారు.
అంతరిక్ష రంగం లో చరిత్రాత్మక సంస్కరణల కు నాందీప్రస్తావన

అంతరిక్ష రంగం లో ప్రైవేటు రంగ భాగస్వామ్యాని కి ఊతాన్ని ఇవ్వడం ధ్యేయం గా ఉన్నటువంటి దూరగామి సంస్కరణల కు ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న సమావేశమైన కేంద్ర మంత్రివర్గం ఆమోదం తెలిపింది. ఈ నిర్ణయం భారతదేశం లో పరివర్తన ను ఆవిష్కరించి, దేశాన్ని స్వయంసమృద్ధియుతమైంది గాను, ఇంకా సాంకేతిక విజ్ఞానం పరం గా ఆధునికమైంది గాను మలచాలన్న ప్రధాన మంత్రి యొక్క దీర్ఘకాలిక దార్శనికత కు అనుగుణం గా ఉంది. రోదసి రంగం లో అధునాతన శక్తి సామర్థ్యాల ను కలిగివున్నటువంటి కొద్దిపాటి దేశాల సరసన భారతదేశం ఈసరికే స్థానాన్ని సంపాదించుకొంది. ఈ సంస్కరణల తో ఈ రంగం నూతన శక్తి ని మరియు గతిశీలత ను సంతరించుకొని, అంతరిక్ష సంబంధి కార్యకలాపాల తదుపరి దశల లోకి దేశం ముందంజ వేసేందుకు సహాయకారి కాగలదు. ఈ రంగం లో శీఘ్ర వృద్ధి కి దోహదపడటమొక్కటే కాకుండా ప్రపంచ రోదసి సంబంధి ఆర్థిక వ్యవస్థ లో భారతదేశ పరిశ్రమ రంగం ఒక ప్రధాన పాత్రధారి అయ్యేందుకు కూడా ఇది తోడ్పడనుంది. దీనితో, సాంకేతిక విజ్ఞాన రంగం లో పెద్ద ఎత్తు న ఉపాధికల్పన కు అవకాశం లభించడం తో పాటు భారతదేశం ఒక గ్లోబల్ టెక్నాలజీ పవర్ హౌస్ గా ఎదిగే అవకాశం కూడా ఉంటుంది. ప్రధాన ప్రయోజనాలు: సాంకేతిక విజ్జానం పరం గా ముందడుగు వేయడం లో మరియు మన పారిశ్రామిక పునాది ని విస్తరరించుకోవడం లో అంతరిక్ష రంగం ఒక ప్రముఖమైనటువంటి ఉత్ప్రేరకం వలె పనిచేయగలుగుతుంది. ప్రతిపాదిత సంస్కరణలు రోదసి సంబంధి ఆస్తుల ను, రోదసి సంబంధి సమాచార నిధి ని, ఇంకా రోదసి సంబంధి సదుపాయాల ను మెరుగైన రీతి లో అందుబాటులోకి తీసుకు రావడం తో పాటు రోదసి సంబంధి ఆస్తులు మరియు కార్యకలాపాల యొక్క సాంఘిక, ఆర్థిక వినియోగాన్ని సైతం పెంపొందింపచేయగలవు. నూతనం గా ఏర్పాటు చేసినటువంటి ఇండియన్ స్పేస్ ప్రమోశన్ ఎండ్ ఆథరైజేశన్ సెంటర్ (IN-SPACe) భారతీయ ఆకాశ మౌలికసదుపాయాల వినియోగం లో ప్రైవేటు కంపెనీల కు సమాన అవకాశాలు లభ్యమయ్యేటట్టు చూస్తుంది. అది నియంత్రణ పరం గా స్నేహపూర్వకమైనటువంటి వ్యవస్థ ను, ఇంకా విధానాల ను ప్రోత్సహించడం ద్వారా అంతరిక్ష కార్యకలాపాల లో ప్రైవేటు పరిశ్రమల కు చేదోడునిచ్చి, వాటిని పెంపు చేసి మరి మార్గదర్శనం చేయగలదు. ప్రభుత్వ రంగ వాణిజ్య సంస్థ ‘న్యూ స్పేస్ ఇండియా లిమిటెడ్ (ఎన్ఎస్ఐఎల్) రోదసి కార్యకలాపాల ను ‘సరఫరా లు ప్రధాన చోదక శక్తి గా ఉన్న’ అటువంటి నమూనా స్థాయి నుండి ‘అవసరాలు ప్రధాన చోదక శక్తి గా ఉండే’ అటువంటి నమూనా స్థాయి కి కొత్త రూపమిచ్చేందుకు ప్రయత్నించగలదు; తద్ద్వారా అంతరిక్షం లోని మన ఆస్తుల ను సర్వోత్తమ రీతి లో వినియోగించుకొనేందుకు పూచీపడగలదు. పరిశోధన మరియు అభివృద్ధి కార్యకలాపాల పైన, నూతన సాంకేతిక పరిజ్ఞానం పైన, అన్వేషక బృందాల పైన మరియు మానవసహిత అంతరిక్ష యాత్ర కార్యక్రమం పైన భారతీయ అంతరిక్ష పరిశోధన సంస్థ (ఐఎస్ ఆర్ ఒ) మరింత శ్రద్ధ ను వహించేందుకు ఈ సంస్కరణ లు మార్గాన్ని సుగమం చేస్తాయి. ‘అవకాశ ప్రకటన’ యంత్రాంగం ద్వారా గ్రహ అన్వేషక సాహసయాత్రల లో కొన్నింటిని ప్రైవేటు రంగం కూడా పాలుపంచుకోవడానికి అనుమతించడం జరుగుతుంది.
దిల్లీ లోని గోకులపురి లో అగ్నిప్రమాదం కారణం గా ప్రాణ నష్టం జరిగినందుకు

దిల్లీ లోని గోకులపురి ప్రాంతం లో అగ్ని ప్రమాదం సంభవించినందువల్ల ప్రాణ నష్టం జరగడం పట్ల ప్ర‌ధాన మంత్రి శ్రీ న‌రేంద్ర మోదీ తీవ్ర దు:ఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘దిల్లీ లోని గోకులపురి లో అగ్నికాండ వల్ల జరిగిన ప్రమాదం హృద‌య‌విదారకం గా ఉంది. ఈ ప్రమాదం లో ఎవరైతే ప్రాణాల ను కోల్పోవలసివచ్చిందో, వారి దగ్గరి సంబంధికుల కు ఇదే నా ప్రగాఢ సంతాపాన్ని వ్యక్తం చేస్తున్నాను. ఆ ఈశ్వరుడు వారికి ఈ అపార దు:ఖాన్ని ఓర్చుకొనే శక్తి ని ప్రసాదించు గాక.’’ అని పేర్కొన్నారు.
పారాలింపిక్స్  ఆట‌ల లో  కాంస్య  ప‌త‌కం గెలిచినందుకు శూట‌ర్‌ అవ‌ని లెఖరా కు అభినంద‌న‌లు తెలిపిన ప్ర‌ధాన మంత్రి

టోక్యో లో జ‌రుగుతున్న పారాలింపిక్స్ ఆట‌ల లో కాంస్య ప‌త‌కం గెలిచినందుకు శూట‌ర్ అవ‌ని లెఖరా కు ప్ర‌ధాన మంత్రి శ్రీ న‌రేంద్ర మోదీ అభినంద‌న‌లు తెలిపారు. ‘‘టోక్యో లో జ‌రుగుతున్న #Paralympics లో మ‌రింత కీర్తి ల‌భించింది. @AvaniLekhara అద్భుత‌మైన ప్ర‌ద‌ర్శ‌న ఉల్లాసపరచింది. కాంస్య ప‌త‌కాన్ని స్వ‌దేశాని కి తీసుకు వ‌స్తున్నందుకు ఆమె కు అభినంద‌న‌ లు. ఆమె భావి ప్ర‌యాస‌ల‌ లో కూడా అత్యుత్త‌మం గా రాణించాలి అని ఆకాంక్షిస్తున్నాను. #Praise4Para’’ అని ప్ర‌ధాన మంత్రి ఒక ట్వీట్ లో పేర్కొన్నారు.